2. xAx^T քառակուսային ձևը բերել կանոնական տեսքի
A= (3 3 3)

( 3 0 0)

(3 0 -2)

Քառակուսային ձևը նորմալ տեսքի բերում ենք Լագրանժի ալգորիթմով /նկարագրված է այս գրքում՝ http://www.mat-ua.narod.ru/mat/bibli...v-Algebra.djvu, էջեր 264-265, խորհուրդ եմ տալիս ուսումնասիրել այդ գրքում նկարագրված ալգորիթմը և 265-րդ էջի օրինակը, այն ավելի բարդ է քան քո նշածը/

Նշված մատրիցին համապատասխանող քառակուսային ձևը կլինի.

F = Sum(a[i][j] * x[i] * x[j]); i,j = 1, 2, 3

F = 3*x[1]*x[1] - 2*x[3]*x[3] + 6*x[1]*x[2] + 6*x[1]*x[3]

Քայլ 1. Նայում ենք՝ կա՞ արդյոք որևէ քառակուսի: Կա, օրինակ 3 * x[1]* x[1]-ը: Հետևաբար, կարելի է կիրառել Ա տիպի /տես ալգորիթմի նկարագրությունը գրքում/ ձևափոխություն. F-ում առանձնացնում ենք x[1] պարունակող բոլոր անդամները և ձևափոխում դրանք.

F = 3*x[1]*x[1] + 2*3*x[1]*x[2] + 2*x[2]*x[3] - 2x[3]*x[3] = 3*(x[1] + 2*x[1]*x[2] + 2*x[1]*x[3]) - 2*x[3]*x[3] = 3*(x[1] + x[2] + x[3])^2 - 3*(x[2]*x[2] + x[3]*x[3] + 2*x[2]*x[3]) - 2*x[3]*x[3] = 3*(x[1] + x[2] + x[3])^2 - 3*x[2]*x[2] - 5*x[3]*x[3] - 6*x[2]*x[3]

Կատարում ենք փոփոխականների փոխարինում՝
y[1] = x[1] + x[2] + x[3]

y[2] = x[2]

y[3] = x[3]

F= 3*y[1]*y[1] - 3*y[2]*y[2] - 5*y[3]*y[3] - 6*y[2]*y[3]

Քայլ 2. Նայում ենք՝ կա՞ արդյոք որևէ քառակուսի, որի ինդեքսը մեկից մեծ է: Կա, 3*y[2]*y[2] -ը: Կատարում ենք նույն ձևափոխությունը:

F = 3*y[1]*y[1] - 5*y[3]*y[3] - 3*(y[2]*y[2] + 2*y[2]*y[3]) = 3*y[1]*y[1] - 5*y[3]*y[3] - 3*(y[2] + y[3])^2 + 3*y[3]*y[3] = 3*y[1]*y[1] - 3*(y[2] + y[3])^2 - 2*y[3]*y[3]

Կատարում ենք փոփոխականների փոխարինում՝
z[1] = y[1]

z[2] = y[2] +y[3]

z[3] = y[3]

F = 3*z[1]*z[1] - 3*z[2]*z[2] - 2*z[3]*z[3]՝ քառակուսային ձևը բերվեց նորմալ տեսքի:

Համապատասխան անկյունագծային մատրիցը` 

B = 

(3 0 0) 

(0 -3 0)

(0 0 -2)

Փոփոփականների փոխարինումը կարելի է գրել մատրիցային տեսքով՝
y= Px, z = Qy = QPx,

որտեղ`

x = (x[1], x[2], x[3]), y=(y[1], y[2], y[3])

P = 

(1 1 1)

(0 1 0)

(0 0 1)

Q = 

(1 0 0)

(0 1 1)

(0 0 1)

Բազմապատկելով Q և P մատրիցները, ստանում ենք՝
z = Cx, որտեղ
C = 

(1 1 1)

(0 1 1)

(0 0 1), 

այսինքն՝ z[1] = x[1] + x[2] + x[3]

z[2] = x[2] + x[3]

z[3] = x[3]

Այստեղից կարող ենք ստանալ /օրինակ՝ լուծելով հավասարումների համակարգը x-երի նկատմամբ/, որ
x[1] = z[1] - z[2]

x[2] = z[2] - z[3]

x[3] = z[3]

փոխարինումով սկզբնական քառակուսային ձևը բերվում է կանոնական տեսքի:
5. Ապացուցել, որ A:L -> L գծային օպերատորի համար ստույգ է 
(kerA)*=(lmA)-ի ուղղահայաց
Վահիկի հետ պարզեցինք, որ աստղանիշով դուք նշանակում եք վեկտորների համակարգի գծային թաղանթը: Բայց այս օրինակում, իմ կարծիքով, աստղանիշն օգտագործված է համալուծ օպերատորի նշանակման համար և ճիշտ գրառումն է /ձախ մասում/՝ ker(A*), կամ նույնիսկ առանց փակագծերի` kerA*:

Փորձել եմ կառուցել կոնտրօրինակ այն դեպքի համար, եթե իրոք ձախ մասում աստղանիշն օգտագործված է գծային թաղանթի նշանակման համար:

kerA-ն, գծային օպերատորի միջուկը, ինքը տեղից գծային ենթատարածություն է /Ax=0 և Ay=0-ից հետևում է. A(ax+by) = aAx + bAy = 0, ուստի, ամեն x և y զույգի հետ միասին kerA-ն պարունակում է նաև դրանց գծային կոմբինացիան/: Ենթատարածության գծային թաղանթը կլինի հենք ինքը: Ուստի ձախ մասը կլինի պարզապես kerA:

Հիմա դիտարկենք n-ը չգերազանցող աստիճանի իրական գործակիցներով բազմանդամների գծային տարածությունը /իրական թվերի դաշտի վրա/: Նշանակենք այն L-ով: Յուրաքանչյուր a[0] + a[1]* x + ... + a[n]* x^n տեսքի բազմանդամի փոխմիարժեքորեն համապատասխանում է (n+1)-չափանի վեկտոր՝ (a[0], a[1], ..., a[n]): Այսինքն բազմանդամների հետ կատարվող գործողությունները նույնն են, ինչ-որ համապատասխան վեկտորների հետ կատարվող գործողությունները:

Մտցնենք A:L->L օպերատորը, որը յուրաքանչյուր բազմանդամին համապատասխանեցնում է իր ածանցյալը, կամ որ նույնն է յուրաքանչյուր (a[0], a[1], ..., a[n]) վեկտորին՝ (c[0], c[1], ..., c[n-1], 0) տեսքի վեկտոր: Հեշտ կարելի է ստուգել, որ այդ օպերատորը գծային է:

Սահմանենք բազմանդամների սկալյար արտադրյալն այսպես. 

(a[0], a[1], ..., a[n]) և (b[0], b[1], ..., b[n]) վեկտորներին համապատասխանող բազմանդամների սկալյար արտադրյալ համարենք a[0]*b[0] + a[1]*b[1]+ ... + a[n]*b[n] թիվը:

kerA-ն այս դեպքում կլինի բոլոր այն բազմանդամների բազմությունը, որոնց ածանցյալը զրո է, այսինքն՝ զրո աստիճանի բազմանդամները, որոնք ունեն (a[0], 0, ..., 0) տեսքի վեկտորներ: ImA-ն կլինի բոլոր (n-1)-ը չգերազանցող կարգի բազմանդամների բազմությունը՝ (a[0], ..., a[n-1], 0) տեսքի վեկտորներով: ImA-ի օրթոգոնալ լրացումը կազմված է L-ի այն բազմանդամներից, որոնց սկալյար արտադրյալը ImA-ի ցանկացած բազմանդամի հետ զրո է: Պարզ է, որ դա n-րդ կարգի միանդամներն են, որոնք ունեն (0, ..., 0, a[n]) տեսքի վեկտորներ և 0-ն /որի համապատասխան վեկտորը (0, ..., 0)-ն է/: Այսպիսով, ImA-ի օրթոգոնալ լրացման մեջ կան /անթիվ քանակությամբ/ վեկտարներ, որոնք չեն մտնում A օպերատորի միջուկի, kerA-ի մեջ, ուստի kerA-ն չի կարող հավասար լինել ImA-ի օրթոգոնալ լրացմանը:

===============================================================

Ինչ վերաբերում է ker(A*) = (ImA)-ի օրթոգոնալ լրացում հավասարման ապացույցին /որը Ֆրեդհոլմի թեորեմի մի մասն է/, ապա այն ապացուցվում է այսպես.

Քանի որ A*-ը A-ի համալուծ օպերատորն է, ցանկացած x, y-ի համար L-ից` (At, r) = (t, A*r):

Վերցնենք կամայական g վեկտոր kerA*-ից: Ունենք՝ A*g=0:

Ինչպիսի y վեկտոր վերցնենք ImA-ից /գոյություն ունի x L-ից այնպիսին, որ Ax=y/,

(y, g) = (Ax, g) = (x, A*g) = (x, 0) = 0, այսինքն, ցանկացած g վեկտոր kerA*-ից օրթոգոնալ է ImA-ի բոլոր վեկտորներին, ուստի մտնում է ImA-ի օրթոգոնալ լրացման մեջ: Այստեղից հետևում է, որ kerA*-ը ImA-ի օրթոգոնալ լրացման ենթաբազմությունն է:

Հակառակը, վերցնենք ցանկացած g վեկտոր ImA-ի oրթոգոնալ լրացումից: g-ի սկալյար արտադրյալը ցանկացած վեկտորի հետ ImA-ից 0 է՝ (g, y) = (g, Ax) = (A*g, x) = 0: Քանի որ (A*g, x) = 0` L-ի ցանկացած տարրի համար /յուրաքանչյուր x ImA-ի որևէ տարրի նախապատկերն է, բոլոր x-երի բազմությունը A օպերատորի նախապատկերը կամ որոշման տիրույթն է, որը L-ն է/, ապա A*g=0, որտեղից հետևում է, որ g-ն պատկանում է kerA*-ին: Ուստի, ImA-ի օրթոգոնալ լրացումը kerA*-ի ենթաբազմությունն է: Ստացվեց, որ A*-ի միջուկը հավասար է ImA-ի օրթոգոնալ լրացմանը:
4. Դիցուք
L1={(2,3,1,2,0,1),(0,-1,0,1,1,0),(0,0,1,1,1,1)}*

L2={(-2,2,-1,0,2,0),(4,0,3,0,1,1)}*

Գտնել L1 Ո L2 գծային տարածության բազիսը
Լուծման եղանակը մի փոքր երկար է, բայց, երևի, ամենապարզն է: Այս օրինակում հաստատ աստղանիշը նշանակում է գծային թաղանթ 

Նշանակենք a[1] = (2, 3, 1, 2, 0, 1), a[2] = (0, -1, 0, 1, 1, 0), a[3] = (0, 0, 1, 1, 1, 1); b[1] = (-2, 2, -1, 0, 2, 0), b[2] = (4, 0, 3, 0, 1, 1): Ըստ խնդրի պայմանների, L1 գծային տարածությունը ձգված է a[1], a[2] և a[3] վեկտորների վրա, իսկ L2-ը՝ b[1] և b[2]-ի վրա: Գտնենք L1-ի և L2-ի բազիսները:

a[1], a[2], a[3] -ի կոորդինատներից կազմենք մատրից և ձևափոխենք այն անկյունագծային /տվյալ դեպքում՝ սեղանակերպ/ տեսքի: /Եթե որևէ տողում բոլոր տարրերը ստացվեն 0-ներ, ապա համապատասխան վեկտորը կարտահայտվի մյուսներով և այն կարող ենք հանել բազիսից:/

(2, 3, 1, 2, 0, 1)

(0, -1, 0, 1, 1, 0)

(0, 0, 1, 1, 1, 1)

Տվյալ դեպքում մատրիցն արդեն իսկ սեղանակերպ տեսքի է և զրոյական տող չկա: Նշանակում է հենց a[1], a[2], a[3] համակարգը բազիս է L1-ի համար: Դա նշանակում է, որ L1-ի ցանկացած x վեկտոր ունի x = k[1] * a[1] + k[2] * a[2] + k[3] * a[3] տեսքը, որտեղ k[1], k[2] և k[3] գործակիցներն իրական թվեր են:

Նույն գործողություններն անելով b[1] և b[2]-ի կոորդինատների հետ, ստանում ենք՝
(-2, 2, -1, 0, 2, 0) 

(4, 0, 3, 0, 1, 1) ~ /համարժեք է/

(-2, 2, -1, 0, 2, 0) 

( 0, 4, 1, 0, 5, 1) /երկրորդ տողին գումարել ենք առաջինի կրկնապատիկը/

Այստեղից երևում է, որ b[1] և b[2] գծորեն անկախ են և կազմում են L2-ի բազիսը: Ուստի ցանկացած y վեկտոր L2-ից ունի հետևյալ տեսքը. y = t[1] * b[1] + t[2] * b[2]

Հիմա դիտարկենք ցանկացած z վեկտոր L1 Ո L2-ից: Այն միաժամանակ պետք է վերլուծվի L1-ի և L2-ի բազիսներով՝
z = k[1] * a[1] + k[2] * a[2] + k[3] * a[3] = t[1] * b[1] + t[2] * b[2]

Այս հավասարումները գրելով վեկտորների կոորդինատների միջոցով՝ ստանում ենք.

(2*k[1], 3*k[1], k[1], 2*k[1], 0, k[1]) + (0, -k[2], 0, k[2], k[2], 0) + (0, 0, k[3], k[3], k[3], k[3]) = (-2*t[1], 2*t[1], -t[1], 0, 2*t[1], 0) + (4*t[2], 0, 3*t[2], 0, t[2], t[2]) =>

(2*k[1], 3*k[1] - k[2], k[1] + k[3], 2*k[1] + k[2] + k[3], k[2] + k[3], k[1] + k[3]) = (-2*t[1] + 4*t[2], 2*t[1], -t[1] + 3*t[2], 0, 2*t[1] + t[2], t[2])

Հավասարացնելով համապատասխան կոորդինատները՝ ստանում ենք հետևյալ հավասարումների համակարգը k[1], k[2], k[3], t[1], t[2] անհայտների նկատմամբ.

2*k[1] = -2*t[1] + 4*t[2]

3*k[1] - k[2] = 2*t[1]

k[1] + k[3] = -t[1] + 3*t[2]

2*k[1] + k[2] + k[3] = 0

k[2] + k[3] = 2*t[1] + t[2]

k[1] + k[3] = t[2]

Բոլոր անհայտները մի կողմ բերելով՝ ստանում ենք գծային հավասարումների համասեռ համակարգ, որի մատրիցը հետևյալն է.

(2, 0, 0, 2, -4)

(3, -1, 0, -2, 0)

(1, 0, 1, 1, -3)

(2, 1, 1, 0, 0)

(0, 1, 1, -2, -1)

(1, 0, 1, 0, -1)

Մատրիցի 1-ին և 6-րդ, 2-րդ և 5-րդ, 3-րդ և 4-րդ տողերը տեղերով փոխելով և էլեմնտար ձևափոխություններ կատարելով /Գաուսի մեթոդով/ մատրիցը կբերենք հետևյալ տեսքի.

(1, 0, 1, 0, -1)

(0, 1, 1, -2, -1)

(0, 0, -2, 2, 3)

(0, 0, 0, 1, -2)

(0, 0, 0, 0, -13)

(0, 0, 0, 0, 0)

Վերջին տողը կարող ենք դեն նետել: Հավասարումների համակարգը կընդունի հետևյալ տեսքը.

k[1] + k[3] - t[2] = 0

k[2] + k[3] - 2*t[1] - t[2] = 0

-2*k[3] + 2*t[1] + 3*t[2] = 0

t[1] - 2*t[2] = 0

-13*t[2] = 0

Այստեղից՝ k[1] = k[2] = k[3] = t[1] = t[2] = 0

Վերադառնալով L1 Ո L2 վեկտորի վերլուծությանը /կանաչով նշվածը/՝ տեսնում ենք, որ L1 Ո L2 -ը կազմված է միայն զրոյական վեկտորից: Ուստի, նրա բազիսը կազմված է 0: L1 Ո L2-ի չափողականությունը՝ 0:
Հ.Գ. Բավականին անհետաքրքիր օրինակ է, խորհուրդ կտայի այս մեթոդով լուծել նույն խնդիրը հետևյալ ենթատարածությունների համար.

L1 = {(1, 2, 1), (1, 1, -1), (1, 3, 3)}*

L2 = {(2, 3, -1), (1, 2, -2), (1, 1, -3)}*

Բացի L1 Ո L2-ից, փորձեք գտնել L1 + L2 - ի բազիսն ու չափողականությունը:

